Document ID: 32008R0463

KOMISIJAS REGULA (EK) Nr. 463/2008
(2008. gada 28. maijs),
ar ko groza Regulu (EK) Nr. 1484/95 attiecībā uz reprezentatīvajām cenām mājputnu gaļas un olu nozarē, kā arī olu albumīnam, kā tās grozītas ar Regulu (EK) Nr. 346/2008
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2771/75 par olu tirgus kopīgo organizāciju (1) un jo īpaši tās 5. panta 4. punktu,
ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju (2) un jo īpaši tās 5. panta 4. punktu,
ņemot vērā Padomes 1975. gada 29. oktobra Regulu (EEK) Nr. 2783/75 par vienotu sistēmu tirdzniecībai ar ovalbumīnu un laktalbumīnu (3),
tā kā:
(1)
Pārbaudē tika konstatēta kļūda, kas ieviesusies pielikumā Komisijas Regulai (EK) Nr. 346/2008 (4), ar ko grozītas reprezentatīvās cenas mājputnu gaļas un olu nozarē, kā arī olu albumīnam, kuras noteiktas ar Komisijas 1995. gada 28. jūnija Regulu (EK) Nr. 1484/95, ar ko nosaka sīki izstrādātus noteikumus papildu ievedmuitas nodokļu sistēmas ieviešanai un papildu ievedmuitas nodokļu noteikšanai mājputnu gaļas un olu nozarē, kā arī ovalbumīnam (5). Tāpēc attiecīgā kļūda ir jālabo.
(2)
Ņemot vērā, ka reprezentatīvās cenas un noteiktie nodrošinājumi, kas izriet no labojuma, ir labvēlīgi importētājiem, šīs regulas piemērošana jāparedz no datuma, kad sāk piemērot Regulu (EK) Nr. 346/2008. Produktu kodiem, uz kuriem attiecas šī situācija, ir jāparedz, ka pārmaksātā nodokļa starpību atmaksās saskaņā ar 236. pantu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (6) un ar to saistītajiem piemērošanas noteikumiem, kas paredzēti ar Komisijas Regulu (EEK) Nr. 2454/93 (7).
(3)
Attiecīgi jālabo Regula (EK) Nr. 1484/95, kura grozīta ar Regulu (EK) Nr. 346/2008.
(4)
Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
Reprezentatīvās cenas un nodrošinājumi, ko piemēro atsevišķiem produktiem, kuri minēti I pielikumā Regulai (EK) Nr. 1484/95, kas grozīta ar Regulas (EK) Nr. 346/2008 pielikumu, ir laboti atbilstoši šīs regulas pielikumam.
2. pants
Ja šajā regulā noteiktās reprezentatīvās cenas un nodrošinājumi ir importētājiem labvēlīgāki nekā Regulas (EK) Nr. 346/2008 pielikumā noteiktie, pēc ieinteresētās personas pieprasījuma muitas iestāde, kas veikusi iegrāmatošanu, uzsāk daļēju pārmaksātā ievedmuitas nodokļa atmaksu par produktiem, kuru izcelsme ir attiecīgā trešā valsts un kuri laisti brīvā apgrozībā laikposmā, kad tika piemērotas labotās regulas. Atmaksāšanas pieprasījumi jāiesniedz vēlākais trešā mēneša pēdējā dienā pēc šīs regulas spēkā stāšanās dienas, pieprasījumam pievienojot deklarāciju par attiecīgo ievesto preču laišanu brīvā apgrozībā.
3. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Regulu piemēro no 2008. gada 18. aprīļa.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 28. maijā

Labels: 2
3
17